ལ་དཔོན་བརྟག་མཁས་པ།
སྔོན་ཡུལ་དགའ་གྲོང་ཞེས་བྱ་བའི་ཁྱིམ་བདག་ཞིག་ལ་ཆུང་མ་གཉིས་ཡོད་
པ་གཅིག་ལ་པད་མོ་སྐྱིད་དང༌། ཅིག་ཤོས་ལ་འཛོམས་པ་ཟེར་གྱི་ཡོད་པ་རེད།
ནམ་ཞིག་བད་མོ་སྐྱིད་ལ་བུ་གཟུགས་བྱད་མཛེས་ཤིང་ཡིད་དུ་འོང་བ་ཞིག་བཙས་
པ་དེ་ལོ་གསུམ་ཙམ་ལ་སླེབས་དུས་ཕ་དེ་གྲོངས། དེ་ནས་རིང་པོར་མ་སོང་བཪ་
ཆུང་མ་གཉིས་མ་འཆམ་པར་སོ་སོཪར་འགྲོ་སྐབས་འཛོམས་པ་དབང་ཆེ་བས་བུ་
ངའི་ཡིན་ཟེར་ནས་འཁྲིད་པས་པད་མོ་སྐྱིད་ཉམ་ཆུང་ཡང་རྩོད་པ་མི་རྒྱག་ཐབས་
མེད་སྟབས་ཁོ་གཉིས་བུའི་དོན་དུ་ཡུལ་དཔོན་སར་ཁྲིམས་གཏུག་བྱེད་པར་འགྲོ་
བའི༌ལམ༌བར༌དུ༌སྦྲུལ༌ཞིག༌གིས༌མཐོང་ནས་ཁྱེད་གཉིས་གང་དུ་འགྲོ་ཞེས་དྲིས་
པར་ཁོ་གཉིས་ཀྱིས་རྒྱུ་མཚན་བཤད་པས། སྤྲུལ་དེས་འོ་ན་ངའི་འཕྲིན་འདི་ཞུས་
ཤིག ང༌ཚང༌ནས༌ཕྱིར༌ཡོང༌དུས༌བདེ་ཞིང་སྐྱིད་ལ། ནང་དུ་འཛུལ་བའི་ཚེ་སྡུག་
བསྔལ་དུ་གྱུར་བས་དེའི་རྒྱུ་མཚན་ཅི་ལགས་ཞེས་ཟེར། དེ་ནས་གང་མཚམས་
སོང༌བའི༌ཚེ༌ཙན༌དན༌གྱི༌སྡོང༌བོ༌ཞིག་གི་སྟེང་ན་བྱ་རོག་ཞིག་ཡོད་པ་དེས་ཁྱེད་
གཉིས་གང་དུ་འགྲོ་ཞེས་དྲིས་པས་སྔར་གྱི་རྒྱུ་མཚན་རྣམས་བཤད་པས་བྱ་རོག་
དེས་འཕྲིན་བསྐུར་བ། ང་ཤིང་འདིའི་སྟེང་དུ་སྡོད་དུས་སྐད་སྙན་ལ། ཤིང་གཞན་
གྱི་སྟེང་དུ་སྐད་མི་སྙན་པར་གྱུར་ན་དེ་ཅིའི་ཕྱིར་དེ་ལྟར་གྱུར་ཞེས་ཞུས་ཤིག་ཟེར།
ཡང་བུ་མོ་ན་ཆུང༌ཞིག་དང་འཕྲད་ནས་འཕྲིན་བསྐུར་བ། ཁོ་མོ་ཕ་མའི་ཁྱིམ་དུ་
སྡོད་པའི་ཚེ་བཟའ་ཟླའི་ཁྱིམ་དྲན། བཟའ་ཟླའི་ཁྱིམ་དུ་ཕྱིན་པ་ན་ཕ་མའི་ཁྱིམ་
-509-

ལྷ་སའི་དམངས་ཁྲོད་སྒྲུང་གཏམ།
དྲན། དེ་ཅི་ཡིན་ཞུས་ཤིག་ཟེར་བ་དང༌། དེ་ནས་ཆུང་མ་གཉིས་ཡུལ་དཔོན་གྱི་
སར་འབྱོར་བ་དང༌། སྔོན་ལ་ཁོ་གཉིས་ཀྱིས་བུའི་སྐོར་རྒྱས་བར་ཞུས་པས། ཡུལ་
དབོན་ནི་བྱ་བ་གང་ལ་བརྟག་མཁས་པས། ཁྱེད་གཉིས་ཀྱིས་བུ་དེའི་ལག་པ་རེ་རེ་
ནས་འཐེན་དང་སུ་ལ་ཐོབ་ངེས་བལྟ་ཟེར་གསུང༌པ་ལ་ཆུང་མ་གཉིས་ཀྱིས་བུའི་
ལག་པ་རེ་རེ་བཟུང་ནས་འཐེན་སྐབས་བད་མོ་སྐྱིད་ནི་རང་གི་བུ་ལ་བྱམས་པས་
ལག་པ་དྲག་ཏུ་འཐེན་མ་ནུས། འཛོམས་པ་ནི་བུ་ཐོབ་པར་འདོད་པས་བུའི་ལག་
པ་དྲག་ཏུ་འཐེན་པས་ཡུལ་དཔོན་དེས་རྟོགས་ནས་འཛོམས་པ་ལ་འདི་ཁྱོད་ཀྱི་བུ་
མིན། པད་མོ་སྐྱིད་ཀྱི་བུ་ཡིན་ནོ་ཟེར་ཐག་བཅད་པ་དང་འཛོམས་པ་སྐྱེངས་ནས་
སྔོན་ལ་ལོག་པ་དང། པད་མ་སྐྱིད་ཀྱིས་བྱ་རོག་ལ་སོགས་པས་ཡུལ་དཔོན་ལ་
བསྐུར་ བའི་ འཕྲིན་རྣམས་ མ་ ལུས་ པ་ ཞུས་པས། ཡུལ་དཔོན་དེས་གསུང་བར།
ཁྱེད་ཀྱི་བུ་མོ་ན་ཆུང་དེ་ལ་འདི་ལྟར་སྨྲོས་ཤིག ཕ་ཁྱིམ་དུ་སྡོས་དུས་ཟླ་བོ་ལ་
ཆགས་པ། ཟླ་བོའི་ཁྱིམ་དུ་སྡོད་དུས་སྤུན་མཆེད་ལ་ཆགས་པ་དེའི་རྒྱུ་མཚན་ཡིན་
པས། གནས་གཅིག་སྤོངས་ལ་གཅིག་ལེགས་པར་ཟུངས་ཤིག དེ་ལྟ་བུའི་གནོད་
པ་མི་འབྱུང་ངོ་ཞེས་སྨྲོས་ཤིག་གསུངས། སྤྲུལ་གྱིས་འཕྲིན་བསྐུར་བའི་ལན་དུ།
ཁྱོད༌མི༌ཁྲོ༌ཞིང༌། ལྟོགས༌པར༌ཚང༌ནས་འཐོན་པའི་ཚེ་ལུས་བདེ་ཞིང་ཕྱིར་བྱུང༌།
སླར་ཁ་ཟས་མང་དུ་བཟས་ནས་བྱ་རྣམས་ཀྱིས་གནོད་པས་ཁྱོད་ཁྲོས་ཏེ་ལུས་སྦོམ་
པོར་གྱུར་པས་སླར་ཚང་ལ་འཇུག་པའི་ཚེ་ཁུང་ལ་ཐོགས་ནས་སྡུག་བསྔལ་ལོ་ཞེས་
གྱིས་ཤིག བྱ་རོག་གི་ལན་དུ། ཤིང་དེའི་འོག་ན་གསེར་ཡོད་པས་ཁྱོད་ཀྱི་སྐད་
སྙན་པ་ཡིན་ནོ། །ཤིང་གཞན་གྱི་འོག་ན་གསེར་མེད་པས་སྐད་མ་སྙན་ནོ་ཞེས་
སྨྲོས་ཤིག་གསུངས། ཡུལ་དཔོན་གྱིས་བད་མོ་སྐྱིད་ལ་ཁྱོད་ནི་ཉམ་ཆུང་ཞིང་། རང་
-510-

གཞན་དག་གི་སྐོར།
བཞིན་དྲང༌བ༌དང༌གཏམ་ཡང་བདེན་པར་སྨྲ་བ་ཞིག་འདུག ད་ཁྱོད་རང་གི་བུ་
འཁྲིད། ལ་བྱ་རོག་ཡོད་པའི་ཤིང་དེའི་འོག་ན་གསེར་ཡོད་པས་དེ་འཁྱེར་སོང་
ཞིག་ཞེས་བཤད་དོ། །དེ་ནས་པད་མོ་སྐྱིད་ཀྱིས་ལམ་བར་ནས་འཕྲིན་བསྐུར་བ་
རྣམས་མ་ལུས་པར་སྤྲད།
བུ་འཁྲིད༌དེ༌ཤིང༌གི༌འོག༌ནས༌གསེར༌བླངས༌ཏེ་མ་བུ་
གཉིས་ལོངས་སྤྱོད་ངང་ལྡན་པར་གྱུར། །
སྒྲུང་མཁན། ལྕོག་སྤེལ་ཚེ་བརྟན་འབྱོར་རྒྱས།
བསྡུ་མཁན།
ཁྲེང་ཀོན་ཆུས་ཕྱོགས་བསྡུས་གསུམ་གྱི་གཞུང་ལས་ཁང༌། XPEAR
བསྡུ་དུས། 1991.7
રેસ્ટ ઇન્સ્ટોલ કરી ટુરા જીટી નો ખૂક
Fire the termariage pre
-511-

ལྷ་སའི་དམངས་ཁྲོད་སྒྲུང་གཏམ།